Hjorteantilope

Antilope cervicapra cervicapra
 Antilope cervicapra rajputanae
 Antilope cervicapra centralis
 Antilope cervicapra rupicapra

Hjorteantilope eller svartbukk (Antilope cervicapra) er en usedvanlig hurtig asiatisk antilopeart, som er eneste nålevende art i slekten Antilope. Arten og slekten tilhører stammen sanne antiloper (Antilopini) i underfamilien Antilopinae, som er én av to store delgrupper i kvegfamilien (Bovidae).

 Biologi 
Hannene er svarte eller mørk brun på overkroppen og hvite i buken. Hunnene, som er mindre enn hannene, er lysere brune. Kroppslengden er cirka 100–150 cm og skulderhøyden 60–85 cm. Halen utgjør typisk 10–17 cm og vekten er cirka 25–35 kg. Bukkene har skruforma horn, som kan bli opp mot 79 cm lange. Prakteksemplarer kan har horn med fire dreininger. Hunnene har normalt ikke horn.

Hjorteantilopene lever for det meste på åpent gresskledd sletteland, i flokker på 15–20 (5–50) dyr. De livnærer seg av ulike grassorter, belgfrukter, blomster og frukt.

Hjorteantilopen holder naturlig til i India. Arten er også introdusert i Argentina, USA (Texas) og Sør-Australia.Steve Csurhes and Paul Fisher. (2010). Blackbuck antelope. Antilope cervicapra. Biosecurity Queensland. Department of Employment, Economic Development and Innovation. Besøkt 2012-04-25 Den regnes som regionalt utryddet fra Bangladesh, Nepal og Pakistan, men i Pakistan er arten re-introdusert. I India finnes det en populasjon på omkring 50 000 individer, mens det i Argentina og USA befinner seg henholdsvis cirka 8 000 og 35 000 individer.

Det hersker en viss usikkerhet med hensyn til toppfarten for dette dyret, men det tilhører verdens raskeste pattedyr. O.P. Breland hevdet i 1963 at toppfarten var cirka 105 km/t, men påstanden mangler dokumentasjon.Breland, 0.P. (1963). Animal life and lore. New York: Harper and Row. R.M. Nowak hevder at toppfarten er over 80 km/t.Nowak, R.M. (1999). Blackbuck. Side 1193–1194: Walker's Mammals of the World. Volume 1. The Johns Hopkins University Press, Baltimore, USA and London, UK.

 Underarter 
Det er beskrevet fire underarter, men det er usikkert hvilken status de har taksonomisk.
 Antilope cervicapra cervicapra
 Antilope cervicapra rajputanae
 Antilope cervicapra centralis
 Antilope cervicapra rupicapra

 Fotogalleri 

 Referanser 
Isvaran, K. (2007) Variation in group size in the blackbuck antelope: the roles of habitat structure and forage at different spatial scales. Oceologia, 154(2): 435-444.

 Eksterne lenker 


Kategori:Hjortedyr
Kategori:Pattedyr formelt beskrevet i 1758
Kategori:Dyr formelt beskrevet av Carl von Linné